ตุรกี-รัสเซียเตรียมประชุมร่วมกันครั้งแรก หลังเหตุการณ์ตุรกียิงเครื่องบินรัสเซีย
รมว.ต่างประเทศตุรกี-รัสเซียเตรียมประชุมร่วมกันวันนี้ที่เซอร์เบีย โดยการพบปะครั้งนี้จะถือเป็นครั้งแรกของรัฐมนตรีทั้งสองฝ่าย หลังจากที่ตุรกีได้ยิงเครื่องบินขับไล่ Su-24 ของรัสเซียตกที่บริเวณชายแดนซีเรีย
3 ธ.ค. 2558

กระทรวงต่างประเทศของตุรกีเปิดเผยว่า นายเซอร์เก ลาฟรอฟ รัฐมนตรีกระทรวงต่างประเทศของรัสเซีย และนายเมฟลุต คาวูซอกลู รัฐมนตรีกระทรวงต่างประเทศของตุรกี เตรียมประชุมร่วมกันในวันนี้ที่ประเทศเซอร์เบีย ซึ่งเป็นการหารือนอกรอบการประชุมขององค์การว่าด้วยความมั่นคงและความร่วมมือ (OSC) เวลา 15.30 น.ตามเวลาของเซอร์เบีย
โดยการพบปะครั้งนี้จะถือเป็นครั้งแรกของรัฐมนตรีทั้งสองฝ่าย หลังจากที่ตุรกีได้ยิงเครื่องบินขับไล่ Su-24 ของรัสเซียตกที่บริเวณชายแดนซีเรีย
ทั้งนี้ เหตุการณ์ยิงเครื่องบินรัสเซียส่งผลให้ความสัมพันธ์ระหว่างรัสเซียและตุรกีถึงจุดตึงเครียด และทำให้ประธานาธิบดีวลาดิเมียร์ ปูตินออกมาตรการคว่ำบาตรทางเศรษฐกิจต่อตุรกี